MESTSKÁ ČASŤ BRATISLAVA – NOVÉ MESTO
Miestny úrad Bratislava – Nové Mesto

Materiál na rokovanie
Miestneho zastupiteľstva
16. 6. 2011

    N á v r h

úpravy textu článku II. ods./8/ Prevádzkového poriadku pre činnosť sociálneho zariadenia Detské jasle na Robotníckej ul. č. 11 v správe mestskej časti Bratislava – Nové Mesto 

Predkladá :							Materiál obsahuje :

Ing. Ľudovít Kollárik					1/ Návrh uznesenia                                  
prednosta úradu						2/ Dôvodovú správu 
								3/ Písomný návrh úpravy

Spracovateľ :							Stanovisko právnej skupiny : 

JUDr. Dušan Jahelka					nie je potreba   
vedúci oddelenia  						právneho posúdenia
bytového a sociálnych služieb 

j ú n  2011
Návrh uznesenia

Miestne zastupiteľstvo

s c h v a ľ u j e

úpravu Prevádzkového poriadku pre činnosť Detských jaslí na Robotníckej ul. č. 11 v Bratislave, ako sociálneho zariadenia v správe mestskej časti Bratislava – Nové Mesto, ktorého súčasťou je zmena výšky mesačného poplatku za pobyt dieťaťa na 230 EUR

a/ bez pripomienok

b/ s pripomienkami

Dôvodová   správa
Pripomína sa, že postaveniu a činnosti sociálnych  zariadení typu Detské jasle od roku 1990 stále chýba  ucelená právna úpravu a žiaľ, aj v podmienkach samosprávy hlavného mesta Slovenskej republiky Bratislavy. Možno práve metodické vákuum v začiatočnom období samosprávy spôsobilo v spojitosti aj s inými manažérskymi a dislokačnými projektmi, nevyvážené ukončenie činnosti detských jaslí prakticky v celej Bratislave, azda najviac v mestskej časti Bratislava – Petržalka. Vývoj však potvrdil a signalizuje, že rodičia detí majú záujem o tieto služby. Preto v poslednom období sa v Bratislave začali realizovať nové podnikateľské sociálne zámery a počet tzv. súkromných detských jaslí stúpol najmä v tých mestských častiach Bratislavy, kde sa spontánne rušila prevádzka do roku 1990 dobre a odborne riadených zariadení tohto typu. Dôvodom bolo podstatné zníženie pôrodnosti a tiež snaha nových poslaneckých zborov niekedy uvážene, možno aj menej vhodne, napomôcť rôznym zámerom. 
V mestskej časti Bratislava – Nové Mesto zostalo v prevádzke len generálnou úpravou zmodernizované sociálne zariadenie Detské jasle na Robotníckej ul. č.11 s pobytom 50 detí vo veku od šesť mesiacov do troch rokov. Pobyt do júla bežného roka  kauzálne vytvára podmienky na plynulý prechod dieťaťa na začiatku školského roku do materských škôl, v ktorých záujem o pobyt v súčasnosti je už na hranici  reálnych možností mestskej časti Bratislava – Nové Mesto. Tento stav je zdôvodnený súbehom zvýšenia počtu novonarodených detí rodičov z našej mestskej časti na radosť všetkých, ale možno aj pre mimoriadne oceňovaný pilotný projekt poskytovania vkladných knižiek mamičkám novonarodených detí z mestskej časti a určite aj vhodnou orientáciou na vytvorenie podmienok pre činnosť základných a materských škôl po prechode tejto školskej agendy na orgány samosprávy, čo aj v súčasnosti vytvára tlak na finančné pokrytie celej prevádzky školských zariadení.  Rodičia detí doposiaľ vždy rešpektovali i v súčasnosti zohľadňujú vlastnú výšku nákladov na pobyt ich dieťaťa v našich detských jasliach, pretože pokračujúcimi zákonnými opatreniami MPSVaR SR o forme stanovenia sumy rodičovského príspevku detí do 3 rokov v rámci ich pobytu v detských jasliach, je štátny príspevok v súčasnosti už vo výške 230 eur. Záujem rodičov o pobyt ich najmenších do veku 3 rokov v  detských jasliach je spravidla najväčší už počas letných prázdnin, a to v rámci „miestneho obkuku“. 
Potrebné je tiež zdôrazniť, že bolo prezieravé prizvanie na vykonanie komplexnej kontroly zo strany odborníčok Regionálneho úradu verejného zdravotníctva v Bratislave v súlade so zákonom č. 355/2007 Z.z. (ktorý však tiež nemá úplnú nadväznosť na činnosť aj DJ v celej Slovenskej republike). Konajúca p. MUDr. Ľudmila Anovčinová na záver kontroly našich jaslí v správe z 11. 6. 2009 potvrdila naše súčasné náročnejšie a komplexné kritériá pri prevádzke a činnosti zariadení spojených aj so stravovaním detí a plne rešpektovala Prevádzkový poriadok pre činnosť Detských jaslí na Robotníckej ul. č. 11.     
Vzhľadom na potrebu prerokovania a schválenia doterajších postupov aj v novom Miestnom zastupiteľstve mestskej časti Bratislava – Nové Mesto, bola zvolená táto forma predloženia návrhu malej úpravy Prevádzkového poriadku pre činnosť Detských jaslí na Robotníckej ul. č. 11 ako sociálneho zariadenia v správe mestskej časti Bratislava – Nové Mesto, a to  s úpravou poplatku za pobyt dieťaťa z 200 EUR na výšku (štátneho príspevku) 230 EUR, čo je v Bratislave určite najnižší poplatok za mesačný pobyt dieťaťa v sociálnom zariadení.  Takéto riešenie je potrebné tiež z hľadiska informovanosti rodičov novoprijatých detí. 
Všetky navrhované úpravy sa dotýkajú len zmeny výšky mesačného poplatku z 200 EUR na 230 EUR.